సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మాస్టర్స్ ఛాంపియన్స్ లీగ్ ఫ్రాంచైసీ కొన్న సంజయ్‌దత్
ఈ లీగ్‌కు సంబంధించిన ఒకానొక ఫ్రాంచైసీని బాలీవుడ్ నటుడు సంజయ్‌దత్ చేజెక్కించుకున్నట్లు వార్తలొస్తున్నాయి.
TNN | Updated:
Oct 23, 2015, 07:18PM IST
మాస్టర్స్ ఛాంపియన్స్ లీగ్ .. క్రికెట్ లీగ్స్‌లో ఓ సరికొత్త అధ్యాయానికి తెరలేపనుంది. ఇప్పటి వరకు ఐపీఎల్ వంటి క్రికెట్ లీగ్స్ కేవలం ప్రొఫెషనల్ క్రికెటర్లకు మాత్రమే ఉద్దేశించి
నిర్వహించడం జరిగితే.. ఇప్పుడు యూఏఈ కేంద్రంగా ప్రారంభమవబోతున్న ఈ సరికొత్త లీగ్ మాజీ క్రికెటర్ల కోసం రూపొందించడం జరిగింది. బ్రియాన్ లారా, గ్రేమ్ స్మిత్ లాంటి ఆటగాళ్లతో పాటు వీరేంద్ర సెహ్వాగ్ లాంటి ఈ మధ్యనే రిటైరైన క్రికెటర్ల వరకు అనేకమంది ఈ లీగ్‌లో పాల్గొనడానికి ఆసక్తి చూపిస్తున్నారు. ఈ లీగ్‌కు సంబంధించిన ఒకానొక ఫ్రాంచైసీని బాలీవుడ్ నటుడు సంజయ్‌దత్ చేజెక్కించుకున్నట్లు వార్తలొస్తున్నాయి. ఈ విషయంపై వివరణ యిస్తూ సంజయ్‌దత్ సతీమణి మాన్యత మాట్లాడుతూ ‘‘మా కుటుంబమంతటికీ క్రీడలంటే ఎంతో ఇష్టం. ఇక సంజయ్ విషయం చెప్పక్కర్లేదు. చిన్నప్పటి నుంచీ ఆయనకు స్పోర్ట్స్ అంటే ఎంతో ఆసక్తి. అందరి భారతీయుల్లాగే మాకు కూడా క్రికెట్ అంటే ప్రత్యేకమైన అభిమానం. అందుకే సెహ్వాగ్, కలీస్, లారా లాంటి దిగ్గజాలతో కూడిన టీమ్‌ను కొనాలనుకున్నాం. ఎంసీఎల్ అనేది ఒక గొప్ప కాన్సెప్ట్. ఇది విలువైన పెట్టుబడి అవకాశంగా కూడా మారగలదని నా అభిప్రాయం’’ అని మాన్యత ‘టైమ్స్ ఆఫ్ ఇండియా’ ముంబయ్ ప్రతినిధికి స్పష్టం చేశారు.